Thomas Moore

Thomas MOORE (28a de Majo 1779 – 25a de Februaro 1852) estis irlanda poeto, kantisto, kantoverkisto, kaj distristo, nuntempe pli bone rememorita pro la vortumado de "The Minstrel Boy" kaj de "The Last Rose of Summer". Li estis responsa, kun John Murray, pro la bruligado de la memoraĵoj de Lord Byron post lia morto. En sia vivodaŭro li estis ofte referencata kiel Anacreon Moore.

El relative frua aĝo Moore montris intereson en muziko kaj aliaj spektaklaj artoj. Li foje aperis en muzikalaj teatraĵoj kun siaj amikoj, kiel The Poor Soldier de John O'Keeffe (muziko de William Shield), kaj iam li havis ambiciojn iĝi aktoro. Kelly, p. 25. Moore lernis en kelkaj lernejoj de Dublino kiel la publika lernejo de Samuel Whyte en Grafton Street kie li lernis la anglan akĉenton laŭ kiu li parolis la ceteron de sia vivo. Kelly, p. 21–24. En 1795 li gradiĝis el Kolegio Triunuo (Trinity), kiu ĵus permesis eniron al katolikaj studentoj, kiel klopodo plenumi la deziron de sia patrino ke li iĝu advokato. Moore estis dekomence bona studento, sed li poste metis malpli da klopodo en siaj studoj. Lia epoko ĉe Trinity okazis inter pliiĝanta tumulta erao post la Franca Revolucio, kaj multaj el liaj kunstudentoj kiel Robert Emmet estis subtenantoj de la movado de Unuiĝintaj Irlandanoj, kvankam Moore mem neniam estis membro. Anon., Marto 1853, "Lord John Russell's Memoirs of Moore" en Dublin Review, vol. 34, p. 123. Tiu movado serĉis subtenon el la Franca registaro por lanĉi revolucion en Irlando. En 1798 okazis ribelo sekve de Franca invado, neniu el kiuj sukcedis.

 En Esperanto aperis 
 Sonoriloj de vespero. (Those evening bells.) Tradukis Antoni Grabowski. Unuafoje presita en La Esperantisto 1 (1889/1890), n-ro 2, paĝo 12. Represita en Fundamenta Krestomatio (Parzio 1909, paĝo 365), en El Parnaso de Popoloj (Varsovio 1913, paĝoj 15–16) kaj en Esperanto, Mittler der Weltliteratur (Munkeno 1952, paĝoj 63–64).
 La rekonto de ŝipoj. (The meeting of the ships.) Tradukis Antoni Grabowski. Unuafoje presita en La Esperantisto 1 (1889/1890), n-ro 4, paĝo 27. Represita en El Parnaso de Popoloj (Varsovio 1913, paĝoj 17).
 La lasta rozo de l' somero. (The last rose of summer.)
 Eĥino. (Echo.) En La muzino (Paderborn 1992, paĝoj 174–175).

 Bibliografio 
 Kelly, Ronan: Bard of Erin. The Life of Thomas Moore (Dublin: Penguin Ireland, 2008), ISBN 978-1-844-88143-7.

 Notoj 

Kategorio:Irlandaj poetoj
Kategorio:Irlandaj kantistoj
Kategorio:Irlandaj klasikaj komponistoj
Kategorio:Lord Byron
Kategorio:Dublinanoj